*Projekts*

**Ministru kabineta noteikumu projekta “Grozījums Ministru kabineta 2015. gada 29. septembra noteikumos Nr. 543 “Noteikumi par svešvalodas centralizētā eksāmena vispārējās vidējās izglītības programmā aizstāšanu ar starptautiskas testēšanas institūcijas pārbaudījumu svešvalodā”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1 punktu anotācijas kopsavilkumu neaizpilda projektiem, kuru anotācijas I sadaļas 2. punkts nepārsniedz divas lapaspuses. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Grozījums Ministru kabineta 2015. gada 29. septembra noteikumos Nr. 543 “Noteikumi par svešvalodas centralizētā eksāmena vispārējās vidējās izglītības programmā aizstāšanu ar starptautiskas testēšanas institūcijas pārbaudījumu svešvalodā”” (turpmāk – Projekts) izstrādāts, pamatojoties uz Vispārējās izglītības likuma 4. panta 12.1 punktā doto deleģējumu Ministru kabinetam noteikt kārtību, kādā svešvalodas centralizēto eksāmenu (turpmāk – svešvalodas eksāmens) vispārējās vidējās izglītības programmā aizstāj ar starptautiskas testēšanas institūcijas pārbaudījumu svešvalodā, un apstiprināt starptautisko testēšanas institūciju sarakstu.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Kopš tika pieņemti Ministru kabineta 2015. gada 29. septembra noteikumi Nr. 543 “Noteikumi par svešvalodas centralizētā eksāmena vispārējās vidējās izglītības programmā aizstāšanu ar starptautiskas testēšanas institūcijas pārbaudījumu svešvalodā” (turpmāk – noteikumi Nr. 543) Latvijā ir paplašinājies starptautiski atzītu svešvalodu eksāmenu piedāvājums. Svešvalodu skola IH Rīga-Satva *(International House Rīga-Satva)* 2018. gadā ir uzsākusi sadarbību ar starptautisko valodu testēšanas institūciju *PeopleCert Qualifications Ltd, UK* (turpmāk – starptautiskā testēšanas institūcija) un nodrošina šīs institūcijas pārstāvniecību Latvijā. Starptautiskā testēšanas institūcija izstrādā starptautiski atzītu *LanguageCert International ESOL* eksāmenu (turpmāk – *LanguageCert* eksāmens). ***LanguageCert* eksāmens tiek piedāvāts sešos līmeņos**  – no iesācēja līdz lietpratējam (A1 – C2), kas atbilst Eiropas Valodu prasmes līmeņu sistēmai (Eiropas kopīgās pamatnostādnes valodu apguvei).*LanguageCert* sertifikāts ir dokuments, kas apliecina angļu valodas (kā svešvalodas) pārbaudē noteikto zināšanu līmeni. *LanguageCert* sertifikāts ir derīgs, piesakoties studijām Lielbritānijas un Eiropas augstskolās, un tam nav derīguma termiņa.Latvijas skolēniem, kuri vēlēsies aizstāt svešvalodas (angļu valodas) centralizēto eksāmenu ar *LanguageCert* eksāmenu, būs jānokārto gan rakstiskais *LanguageCert* eksāmens, kurā tiek pārbaudītas klausīšanās, lasīšanas un rakstīšanas prasmes, gan mutvārdu *LanguageCert* eksāmens.Mutvārdu *LanguageCert* eksāmens norit sarunas veidā, un to vada eksaminētājs. Eksāmena norise tiek ierakstīta video. **Rakstisko un mutvārdu** *LanguageCert* **eksāmenu iespējams kārtot atsevišķi.***LanguageCert* eksāmenā iespējams iegūt šādus vērtējumus: *High Pass* (izcili/pārsniegts vidējais līmenis), *Pass* (teicami/vidējais līmenis) vai *Fail* (neapmierinoši). Eksāmens ir nokārtots, ja iegūti vismaz 50% no kopīgā punktu skaita. Vidusskolu beidzēji rakstisko un mutvārdu *LanguageCert* eksāmenu var kārtot atšķirīgos valodas prasmes līmeņos – B1, B2, C1,C2 (Eiropas kopīgās pamatnostādnes valodu apguvei). Projekts paredz, ka abiem eksāmeniem (rakstiskajam *LanguageCert* eksāmenam un mutvārdu *LanguageCert* eksāmenam) jābūt nokārtotiem vismaz ar vērtējumu *Pass* (teicami/vidējais līmenis), lai ar tiem varētu aizstāt Valsts izglītības satura centra organizēto centralizēto angļu valodas eksāmenu.Starptautiskās testēšanas institūcijaspiedāvājums ir atbilstošs, lai ar vērtējumu, kas iegūts starptautiskās testēšanas institūcijas izstrādātajos starptautiskajos pārbaudījumos, Latvijas vidusskolu beidzēji varētu aizstāt svešvalodas (angļu valodas) centralizēto eksāmenu vispārējās vidējās izglītības programmā. Ņemot vērā minēto, Projekts paredz papildināt noteikumu Nr. 543 pielikumā noteikto institūciju sarakstu ar starptautiskās testēšanas institūciju, ar tās pārbaudījumiem svešvalodā, ar kuriem var aizstāt svešvalodas centralizēto eksāmenu vispārējās vidējās izglītības programmā, un minimālajām prasībām iegūtajam vērtējumam pārbaudījumā. |
|  3. | Projekta izstrādē iesaistītās institūcijas un publiskas personas kapitālsabiedrības | Valsts izglītības satura centrs un Izglītības un zinātnes ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts izglītības satura centrs, izglītības iestādes, kuras īsteno vispārējās vidējās izglītības programmas vai profesionālās vidējās izglītības programmas, izglītojamie, kuriem jākārto centralizētais eksāmens angļu valodā un kuri vēlēsies to aizstāt ar starptautiskās testēšanas institūcijas pārbaudījumu, augstākās izglītības iestādes. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām Projekta tiesiskais regulējums nemaina tiesības un pienākumus. Paredzētais tiesiskais regulējums nemaina pašreiz spēkā esošo administratīvo procedūru, izglītības iestādei nebūs jāveic papildu darbības, kas saistītas ar informācijas sniegšanu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības pārstāvji varēs līdzdarboties Projekta izstrādē pēc tā publiskošanas Izglītības un zinātnes ministrijas tīmekļvietnē www.izm.gov.lv un Ministru kabineta tīmekļvietnē [www.mk.gov.lv](http://www.mk.gov.lv). Minētajās tīmekļvietnēs tiks publicēts paziņojums par līdzdalības iespējām Projekta izstrādes procesā saskaņā ar Ministru kabineta 2009. gada 25. augusta noteikumiem Nr. 970 “Sabiedrības līdzdalības kārtība attīstības plānošanas procesā”. Pēc Projekta ievietošanas minētajās tīmekļvietnēs sabiedrības pārstāvji varēs izteikt savu viedokli par Projektu rakstveidā. |
| 2. | Sabiedrības līdzdalība projekta izstrādē | Paziņojums par sabiedrības līdzdalības iespējām Projekta izstrādes procesā ievietots Izglītības un zinātnes ministrijas tīmekļvietnē [www.izm.gov.lv](http://www.izm.gov.lv) sadaļā “Sabiedrības līdzdalība” .Projekta izstrādes stadijā pirms tā izsludināšanas Valsts sekretāru sanāksmē sabiedrības pārstāvji var izteikt savu viedokli par Projektu rakstveidā. |
| 3. | Sabiedrības līdzdalības rezultāti | Par Projektu pēc tā publiskošanas no sabiedrības pārstāvjiem nav saņemti iebildumi un priekšlikumi. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts izglītības satura centrs, vispārējās vidējās izglītības iestādes, profesionālās izglītības iestādes, augstākās izglītības iestādes. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde tiks nodrošināta esošo institūciju un cilvēkresursu ietvaros. |
| 3. | Cita informācija | Nav. |

Izglītības un zinātnes ministre I.Šuplinska

Vizē:

Valsts sekretāre L.Lejiņa

T.Kunda 67814469

tatjana.kunda@visc.gov.lv